19.12.2014

**ANFP lansează un nou website**

COMUNICAT DE PRESĂ

**Noul site al Agenției Naționale a Funcționarilor Publici** poate fi vizitat, la adresa [www.anfp.gov.ro](http://www.anfp.gov.ro), **începând de luni, 22 decembrie 2014**.

Cu un format prietenos şi o dispunere facilă a secțiunilor de navigare, structurat astfel încât să răspundă nevoilor de informare ale beneficiarilor serviciilor ANFP, noul site conține meniuri care permit utilizatorilor extragerea eficientă și eficace a informațiilor, cum ar fi: date despre concursurile pentru ocuparea funcțiilor publice, portalul de management al funcțiilor publice și al funcționarilor publici, cele mai recente știri și anunțuri despre activitatea Agenției.

Pentru a asigura maximă vizibilitate tuturor demersurilor instituţiei, ANFP a demarat o campanie de consultare cu cetăţenii. Astfel, orice sugestie privind structura şi conţinutul paginii web a ANFP poate fi transmisă prin intermediul secţiunii special create.

“ ***Agenția Națională a Funcționarilor Publici și-a propus să utilizeze toate canalele de informare, pentru a veni în întâmpinarea așteptărilor funcționarilor publici şi a celorlalţi cetăţeni. Feedback-ul dumneavoastră este foarte important pentru noi, având în vedere că interesul nostru trebuie să se suprapună peste aşteptările dumneavoastră. Vă încurajez, aşadar, să intraţi în dialog cu noi, fiind convinşi că părerea dumneavoastră contează***! ’’, este mesajul lui József Birtalan, preşedintele ANFP.

Subliniem că, lunar, aproximativ **30.000 de vizitatori** accesează conținutul website-ului Agenției.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 28 32**